ועדת הכספים, כנסת 25, פרוטוקול מספר 111, 2023-05-02 00:00

משה גפני: אני מחדש את ישיבת ועדת הכספים

משה גפני:  אנחנו עוברים לפרק ט' (מיסים), מתוך חוק ההתייעלות הכלכלית, סעיפים 44-42, הקצאת חשבוניות

משה גפני:      ערן יעקב, מנהל רשות המיסים

ערן יעקב: כמובן הצטרפו אלי עמיתיי שכבר מוכרים לכם – מירי סביון ושי דותן מהחטיבה הכלכלית ואריה רמיני שאחראי על כל גוף הטכנולוגיה ברשות המיסים

ערן יעקב:       אני רוצה לתת הקדמה קצרה

ערן יעקב:  אני חושב שאנחנו היום באחד מהנושאים אולי המשמעותיים במדינת ישראל שלכאורה מיוצגים על ידי רשות המיסים אבל הם בעיה כלל משקית שנוגעים לכל אזרח במדינה הזאת

ערן יעקב:  עולם החשבוניות הפיקטיביות הוא עולם שפוגע בשוויון, בתחרותיות, זה יוצר אפליה, זה עולם שמקדם בעיקר את הפשיעה בכל גווניה

משה גפני: זאת פעם ראשונה אתם מביאים את זה לכנסת?     

ינון אזולאי: לא, זאת פעם ראשונה שהם רוצים להילחם בהון השחור

ערן יעקב: את המתכונת הזאת, כן

משה גפני: אני שואל באמת

ערן יעקב: את המודל הזה, לדעתי כן

אליהו (אלי) רביבו: חבר הכנסת אזולאי, אני חושב שההגדרה קצת שוגה וקצת מחטיאה את המטרה

אליהו (אלי) רביבו:  ההגדרה אמורה להיות אחרת

אליהו (אלי) רביבו:  זו פעם ראשונה שרשות המיסים מגיעה עם גישה נשכנית להילחם בעולם הפשע המאורגן ומנסה לקדם מלחמה יעילה

רועי כהן: על חשבון מי? חבר הכנסת, על חשבון מי? לפני שאתה מתכחש, תדע גם על חשבון מי

רועי כהן:  תלמד

אליהו (אלי) רביבו: רועי, נלמד

אליהו (אלי) רביבו:  אני כאן גם כדי להקשיב לך

ערן יעקב: אני לא אהיה מאוד ארוך, אבל אני כן מנסה לתת קצת פירוט כדי שגם חברי הכנסת ירצו בצורה להבין את גודל התופעה

ערן יעקב:      אם כן, זאת אחת התופעות הכי משמעותיות

ערן יעקב:  כמעט על איש פלילי – אני לא רוצה לומר שמכבד את עצמו – עוסק בחשבונות פיקטיביים

ערן יעקב:  זה מתחיל במשפחות פשע שמנהלות דרך זה את העולם הכלכלי שלהן, זה יכול להיות גם מבית הכלא, לפעמים במבנה מאוד מורכב ומתוחכם שאנחנו לפעמים לא יכולים להגיע אליו

ערן יעקב:  אנחנו רק מוצאים את הקופים למטה ולא מצליחים להגיע למעלה כי זה מאוד מתוחכם

ערן יעקב:  כמובן על חשבון הכיס הציבורי

ערן יעקב:  לא שום דבר אחר

ערן יעקב:  אבל יש גם אחרים

ערן יעקב:  משפחות הפשע מאוד עמוקות, אלה עבריינים שרוצים לממן את הפעילויות שלהם, אלה עסקים לא לגיטימיים שהם גורמים להם לא להיות לגיטימיים כי הם משכנעים אותם שהם ימכרו להם חשבונית באמצעותה על חשבון משלם המיסים הם ישלמו פחות מס

ערן יעקב:  תכף אני אראה את זה בתוך המצגת

ערן יעקב:       אם כן, אחת התופעות הכי משמעותיות שנוגעות לכל אזרח במדינת ישראל

ערן יעקב:  זה לא עניין של רשות המיסים

ערן יעקב:  השיח כאן כאילו זה עניין של רשות המיסים אבל לא, העניין הוא כאן לכל אזרח

ערן יעקב:  אני אומר לכם שזה בנשמתי

ערן יעקב:  אני כל כך הרבה שנים בתוך רשות המיסים, הייתי בהרבה תפקידים בתוך רשות המיסים, ראיתי את הדבר הזה מכל הכיוונים וזו אחת המכות הכי קשות במדינת ישראל שמתממנת באמצעות חשבונות פיקטיביות

ערן יעקב:  הדבר הזה הוא כסרטן באומה ואני לא אומר את זה סתם אלא כל מי שמכיר את זה, יודע את זה היטב

ערן יעקב:      תשמעו כאן אין סוף התנגדויות לא כי מישהו מתנגד להילחם בחשבוניות הפיקטיביות, הרי אף אחד לא יגיד שהוא מתנגד להילחם באנשים לא לגיטימיים כי מה פתאום? לא תשמעו את זה

ערן יעקב:  אתם תשמעו כאן הרבה כאלה שיגידו לכם שזה יפגע במהלך העסקים, כן או לא - אנחנו נראה לכם כאן שלא, יגידו לכם אולי לא התייעצו איתנו עד הסוף – בסוף גם יש סופיות דיון

ערן יעקב:  יגידו לכם מבחינת אגו ואם אני לא מעורב בהחלטה, אז אני אתנגד לה

ערן יעקב:  אתה מתנגד למהות? למה אתה מתנגד? יש כאן מדינה, יש כאן אזרחים

ערן יעקב:      אני רוצה לומר עוד משהו

ערן יעקב:  אנחנו נלחמים בחשבוניות הפיקטיביות ולא רק רשות המיסים אלא המשטרה, שירות הביטחון, כולנו, כל גופי האכיפה נלחמים בדבר הזה יום יום, לילה ויום ויש הצלחות

משה גפני: אמרת שאתה רוצה הקדמה קצרה

משה גפני:  אני רוצה שתציגו את החוק

ערן יעקב: הנה

ערן יעקב:  עוד מילה

ערן יעקב:  בסוף אנחנו ממרום שנותינו וניסיוננו בתהליך הזה הבנו שאת התופעה הזו אפשר למגר רק באמצעות מניעה, מניעה, מניעה

ערן יעקב:  באכיפה אנחנו מגיעים, אנחנו תופסים אבל זה כלום, זאת טיפה בים כי זה כל הזמן מקדים אותנו

משה גפני: אתה זוכר שאתה צריך להציג את החוק ולא רק לדבר ציונות?     

ערן יעקב: כן

ערן יעקב:  הנה, לפני כי זה בסוף קשור לחוק

ערן יעקב:  זה נקשר לחוק

ערן יעקב:  אני רוצה לתת לכם דוגמה ממדינת ישראל, לא מדינה אחרת אלא מדינת ישראל

ערן יעקב:  למי שלא רואה, אני אקריא מה כתוב כאן

ערן יעקב:  מה שאתם רואים כאן, זה חיפוש פשוט בטלגרם

ערן יעקב:  לא צריך להיות כאן מדען אטום

ערן יעקב:  טלגרם נגיש לכל אזרח לכל אחד ובואו נראה מה אומרים כאן

ערן יעקב:  מי שמנהל את הטלגרם הזה, זה לא מישהו רקק אלא זה כנראה מישהו מאוד משמעותי, ומה הוא אומר? הוא אומר, תקשיב, חשבונית על סך 8,000 שקלים, פלוס מע"מ – 9,360, אתה תקבל הטבה של 1,3060 שקלים, תעלה לך 500 שקלים

ערן יעקב:  מה זה אומר? שאני נותן לך חשבונית פיקטיבית שאין מאחוריה כלום, לעסק שלך, אתה תוכל להתקזז מולה

ערן יעקב:  לא קרה כלום, להתקזז

ערן יעקב:  מה תרוויח? אתה תשלם לי 500 שקלים – אני, זה העסק שלי, זה הביזנס שלי, אני מפיק חשבוניות פיקטיביות – אתה תוכל לקזז 1,360 שקלים

ערן יעקב:  אבל אם אתה רוצה חשבונית של 18,000 שקלים, עליה אני רוצה 1,000 שקלים כי אתה כבר נהנה מ-3,060 שקלים

ערן יעקב:  זה כתוב כאן

ערן יעקב:  אגב, הוא אומר שהוא לא מנפיק יותר מ-18, במקרה שלו, למה? כי הוא רוצה להיות מתחת לרדאר, הוא לא רוצה שיראו, הוא רוצה לעשות הרבה מאוד הרבה כסף אבל לאט

ערן יעקב:       אחרי זה הוא אומר לו בוא אני אגיד לך איך זה עובד כי לפעמים יש רואה חשבון ויועצי מס שהם לא רוצים פיקטיביות

ערן יעקב:  הוא רוצה שגם הם לא ישימו לב

ערן יעקב:  הוא אומר לו, תראה, אנחנו דואגים עבורך לחשבונית מחברה מסוימת שקשורה לתחום העסק שלך, אל תדאג, אנחנו נביא לך חשבונית

ערן יעקב:  אם אתה צלם, לא נביא לך חשבונית של שיפוצים כי אז אולי יועץ מס או רואה חשבון ישאל מאיפה החשבונית ואיך היא קשורה, או רשות המיסים

ערן יעקב:  לא, אל תדאג, אנחנו נביא לך חשבון של דפוס כי אתה צלם

ערן יעקב:  אנחנו נתאים את החשבונית לעסק בו אתה נמצא

ערן יעקב:      כלומר, התהליך הזה הוא כל כך מתוחכם, נמצא כל מקום במדינת ישראל, פוגע בנימים הכי קטנים של מדינת ישראל ובכלכלה הישראלית בצורה אנושה וקשה והוא מגיע למצב שזה נמצא ואף אחד לא מפחד מכלום

ערן יעקב:  למה? כי אומרים שרשות המיסים, אולי גוף חזק, המשטרה, גוף חזק אולי אבל כמה הם יכולים? הם יתעסקו עם ההוא הגדול וישימו טונות של צבא של אנשים אבל אנחנו נמשיך, כי מה יקרה? איזו ענישה יש? בסדר, נמשיך, נפעל

ערן יעקב:       זאת הסיבה שאנחנו באים ומדברים כאן מדמנו, מדם ליבנו, אחרי הרבה שעות

ערן יעקב:  אני רוצה גם לומר לכם שהמודל הזה לא יפתור את כל בעיות החשבוניות הפיקטיביות אבל הוא יהיה כלי משמעותי

ערן יעקב:  אתם תשמעו כאן הרבה דברים נגד, מהותי, זה פוגע, לא פוגע, אני אשמח לשמוע אם יש כאן מישהו שמתנגד להילחם בזה

משה גפני: מתי אתה מתחיל להציג את החוק?     

ערן יעקב: הנה

ערן יעקב:  עבדך הנאמן היה כאן כרצינו לעשות את המודל המקוון ואתה אישרת אותו כאן איתי ביחד

משה גפני: יש דברים שאני חוזר בתשובה

ערן יעקב: היה אותו שיח עם אותן התנגדויות - זה לא יעבוד, אתם תיכשלו, לא תעמדו בזה, לא תצליחו בכלל, איך תקבל כל עסקה מעל 5,000 שקלים

ירון גינדי: סלומינסקי אישר את המודל המפורט

ירון גינדי:  לא גפני

ערן יעקב: לא

ערן יעקב:  לדעתי לא

ירון גינדי: בטוח שסלומינסקי אישר את המודל המפורט ולא גפני

ירון גינדי:  זה היה בתקופתו של סלומינסקי כיושב ראש ועדת הכספים

ערן יעקב: אני אבדוק את זה

משה גפני: אתה מאשים אותי

ערן יעקב: נהפוך הוא

ערן יעקב:  אני נותן לך כתרים

רועי כהן: תגיד לי, את כל האנרגיה הזאת השקעת בתפיסת הבן אדם הזה?      

ערן יעקב: יש מאות כמוהו

רועי כהן: אז תתפוס אותו

רועי כהן:  אולי מישהו גדול כמוך

רועי כהן:  אני לא מנהל רשות המיסים

ערן יעקב: בסופו של יום, את כל השיח הזה שתשמעו כאן - - -     

משה גפני: את הבעיה הבנתי

משה גפני:  תגיד לי מה אתה מציע בחוק

ערן יעקב: אני מנסה להתחרות בך

רועי כהן: לא תצליח

ערן יעקב: בטוח

משה גפני: רועי, אני אאפשר לכם

רועי כהן: אבל תראה איזה אנרגיה

רועי כהן:  הוא בא לכאן וכאילו מביא את המודל שיציל את המדינה

ערן יעקב: נכון

משה גפני: אני בעד אנרגיות

רועי כהן: תאמין לי, נתנו לך מודלים אחרים להציל את המדינה ולא עשית

רועי כהן:  אתה רק מונע עזרה לעסקים קטנים ולעצמאים

רועי כהן:  זה מה שאתה עושה

משה גפני: רועי, אני לא מסכים לזה

משה גפני:  אתה רוצה, תבקש רשות דיבור ותקבל עם כל האנרגיות שאתה רוצה

ערן יעקב: המודל עצמו

ערן יעקב:  במדינת ישראל יש מיליארדי חשבוניות

ערן יעקב:  אנחנו לא רוצים שום דבר אליהם, לא מעניין אותי אם מישהו קונה בחנות כזו ואחרת, אם מישהו קונה בסופר, בכלל לא רלוונטי למודל

ערן יעקב:  כל מה שרלוונטי למודל זה רק עסק מול עסק, חשבוניות שיוצאות בין עסקים – בעגה המקצועית אוהבים לומר את זה B TO B - ורק אם החשבונית מעל 5,000 שקלים

ערן יעקב:  זה אומר שזה מצמצם מאוד את החשבוניות שיהיו בתוך המודל הזה

שולמית אלוני: למה סכום של 5,000 שקלים?     

ערן יעקב: למה סכום 5,000 שקלים

ערן יעקב:  סכום 5,000 שקלים כי גם היום במודל שקיים היום, זה 5,000 שקלים

ערן יעקב:  לא רצינו לייצר סכום אחר

ערן יעקב:  אמרנו שיש פלטפורמה קיימת, יש 5,000 שקלים ואנחנו ממשיכים באותה פלטפורמה של 5,000 שקלים

ערן יעקב:  זה אומר שמרבית החשבוניות במדינת ישראל בכלל לא במודל הזה

משה גפני: מה אתה מבקש ממני? לא הבנתי

ערן יעקב: ממך, כלום

ערן יעקב:  אם אתה עסק ואתה עכשיו רוצה לרכוש ממני צבע, אתה עסק ואני עסק, אם אתה עסק ואתה מוכר לאנשים כאן, אין כלום, לא קרה כלום, כמו שאתה עושה היום

ערן יעקב:  אם אתה עסק ואתה קונה ממני חומר גלם, עד 5,000 שקלים לא קורה כלום

ערן יעקב:  רוב העסקים בדרך כלל לא עוברים את ה-5,000 שקלים

ערן יעקב:  אני מדבר על עסקים קטנים

משה גפני: ואם כן עובר?     

ערן יעקב: אם עובר, כשעובר את ה-5,000 שקלים, גם לא קורה הרבה

ערן יעקב:  אתה נכנס למחשב שלך

ערן יעקב:  כמו שאתה מפיק באופן רגיל, אתה בא לקנות ממני, אני נכנס למחשב להפיק לך את החשבונית

ערן יעקב:  בתהליך שאני ואתה לא רואים אותו, עובר מסר למחשב רשות המיסים, לענן כי רצינו שזה לא ייתקע אלא יהיה משהו זורם וכמעט ואין בכלל בעיות בטכנולוגיה שהיא הכי מתקדמת שקיימת היום

משה גפני: אבל תמיד אני מעביר לכם את החשבוניות

ערן יעקב: לא

ערן יעקב:  אתה לא רואה

ערן יעקב:  לא בעסקה

ערן יעקב:  לא בעסקה עצמה

ערן יעקב:  אני לא יודע לרדוף אחריך בדיעבד

משה גפני: למה אתה נלחם בי?     

ערן יעקב: לא, לא נלחם בך

יצחק פינדרוס: אם אין לך אישור מרשות המיסים, זאת אומרת שאתה דיווחת על העסקה לאחר מעשה

יצחק פינדרוס:  לא הייתה עסקה

ערן יעקב: נכון

ערן יעקב:  כדי שזה לא יקרה בדיעבד, אני באון-ליין במאית השנייה - - -     

יצחק פינדרוס: באון-ליין תקבל אישור על העסקה

ערן יעקב: בדיוק

ינון אזולאי: הוא חושש שאחר כך תוציא חשבונית פיקטיבית

ינון אזולאי:  הוא אומר לך בוא עכשיו תוציא את החשבונית לעסקה והלקוח יבוא בעוד שבוע לקחת את הסחורה

ערן יעקב: לא

רועי כהן: הוא גם יפרק את המזגן אחרי שהוא התקין אותו

ינון אזולאי: אני מתאפק לא לשאול שאלות ואתה יודע שזה קשה לי

ינון אזולאי:  אני אשמע את הדברים עד הסוף ואז אני אשאל

ערן יעקב: אני אומר שבזמן ביצוע העסקה אתה לא רואה כלום

ערן יעקב:  במעל 95, 99 אחוזים, אנחנו מאמינים שרובם אנשים נורמטיבים והכול נורמטיבי

ערן יעקב:  אתה לא רואה כלום

ערן יעקב:  אתה תקבל מספר לתוך החשבון

ערן יעקב:  זה גם לא מפריע למהלך העסקים הרגיל שלך

ערן יעקב:  כלום, שום דבר, קיבלת את החשבונית והכול טוב

ערן יעקב:  יש לך מזהה עסקה

ערן יעקב:  אתה נותן אותו לרואה החשבון, ליועץ המס שלך, הכול רגיל

ערן יעקב:  נגיד מישהו פיקטיבי, אותה חשבונית כזאת שאין מאחוריה כלום, זיהינו שהיא כזו מכל מיני סיבות – לדוגמא, הוא החליף את העסקים, שהוא עסק שכל היום נותן חשבוניות של 100 ו-200 שקלים ופתאום נותן חשבונית ששל 10 מיליון שקלים

ערן יעקב:  במקרים כאלה לא יהיה לך מזהה עסקה

ערן יעקב:  זה לא עוצר את העסקה, אתה יכול להמשיך אותה אם אתה רוצה, אתה יכול באותה שנייה להתקשר 24/7 למרכז בקרה כמו שקיים בכרטיסי אשראי ולשאול לגבי החשבונית הזאת והזאת

ערן יעקב:  הוא יסביר לך

משה גפני: לא 24/7 כי אין פקיד במערכת האכיפה שעובד בשבת

ערן יעקב: יהיה מרכז בקרה כמו לכרטיסי אשראי

ערן יעקב:  אותו הדבר

ערן יעקב:  כמו שקורה בכרטיסי אשראי

משה גפני: אל תתעכב על השבת

משה גפני:  תמשיך

ערן יעקב: גם אם ביום שישי לא קיבלת מזהה עסקה, למרות שיש בעיה, אתה עדיין תוכל להמשיך את העסקה ולעשות היפוך חיוב

משה גפני: כל פקיד שומה יוכל לא לתת לי

ערן יעקב: לא קשור לפקיד שומה

ערן יעקב:  פקידי שומה לא בסרט הזה

משה גפני: לא

משה גפני:  מס הכנסה

משה גפני:  מי זה המוקד

ערן יעקב: המוקד הוא אנשים שנותנים לך מענה

משה גפני: עובדים של מי?     

ערן יעקב: עובדי רשות המיסים

ערן יעקב:  נותנים לך מענה כשיש לך בעיה

משה גפני: הם יכולים לא לתת לי מענה     

יצחק פינדרוס: לא

יצחק פינדרוס:  יגידו לך שהחשבונית היא פיקטיבית, אתה מסתבך

משה גפני: אז אני לא מקבל מספר

ערן יעקב: נכון

משה גפני: זאת אומרת, אם יש לו משהו נגדי, הוא יכול לעכב לי את העסקה

רועי כהן: הוא יעכב

רועי כהן:  מה זה יכול?      

ירון גינדי: התשובה היא כן אדוני

ירון גינדי:  הוא יעכב לך

ערן יעקב: אפשר לעשות היפוך חיוב

ערן יעקב:  אין שום בעיה

ערן יעקב:  אם אתה רוצה עדיין להמשיך בעסקה, אתה יכול להמשיך בה

חמד עמאר: אבל אתה יכול לעכב גם מסיבות אחרות

ערן יעקב: כן, שלא קשורות לזה

משה גפני: ערן, רשות המיסים יכולה לעכב לי את העסקה

רועי כהן: זה לא לעכב, זה לעצור לך את העסק אדוני

משה גפני: אפשר לעכב לי את העסקה בגלל חשד שיש למי שיושב שם במוקד, שהוא איש שלך?     

ערן יעקב: לא במוקד

משה גפני: לא חשוב

משה גפני:  הוא איש שלך

משה גפני:  אתה יכול באמצעות האנשים שעוסקים בעניין הזה, אתה יכול לעכב, לבטל, לעשות דברים

ערן יעקב: לא

ערן יעקב:  אני לא יכול לבטל

ערן יעקב:  אתה יכול להמשיך בעסקה, אם אתה רוצה

חמד עמאר: אתה לא תקבל החזר

ערן יעקב: אתה יכול להמשיך בעסקה וגם אם תרצה אולי גם לקבל החזרים כי אתה דקה זה אומר שזה בסדר

ערן יעקב:  אם זה בסדר, לא תהיה לך בעיה

ערן יעקב:  במקומות שזה לא יהיה בסדר, אתה צודק, הוא לא יוכל לקזז את החשבונית אבל זו המטרה

ערן יעקב:  המטרה היא בדיוק להילחם באותם פושעים שמקבלים חשבונית שהיא לא לגיטימית

ערן יעקב:  זאת כל מטרת המודל

חמד עמאר: אבל אתה לא חושב ש-5,000 שקלים הוא סכום מאוד נמוך?     

ערן יעקב: גם אני הופתעתי שהם כאן מוכרים את החשבוניות האלה עד 18,000 שקלים על 3,000 ו-2,000 שקלים

ערן יעקב:  היו כאלה שרצו שנעשה את זה מאפס

ערן יעקב:  אנחנו קבענו 5,000 כי כבר היום אנחנו עובדים עם 5,000 שקלים והשוק מכיר את זה והעולם מכיר את זה

ערן יעקב:  גם היום מעל 5,000 שקלים, אתה מדווח, אמנם בדיעבד אבל אתה מדווח

ערן יעקב:  אם אתה עסק מעל מיליון וחצי ו-2

ערן יעקב: 5 מיליון בהתאמה, אם אתה עוסק או יחיד

ערן יעקב:  כבר היום

ערן יעקב:  השינוי כאן שזה רק כשזה קורה און-ליין ואז אני יכול לעצור את הפיקטיבית און-ליין

ערן יעקב:  היום זה בדיעבד, חודשיים-שלושה, ההוא כבר גנב אותי, אני לא מוצא אותו ואין עם מי לדבר או שבמקרה הטוב אני מוצא איזה קופיקו

משה גפני: תגיד לי מה אתם מבקשים בחוק

ערן יעקב: אנחנו מבקשים את היכולת בעסקות בהן בהסתברות מאוד גבוהה נזהה שהן פיקטיביות - - -     

משה גפני: אתם תחליטו שההסתברות היא מאוד גבוהה

ערן יעקב: כן

ערן יעקב:  לפי ניסיון שבו אנחנו מתנהלים גם היום

ערן יעקב:  נוכל לא לתת לו את אותו מזהה עסקה

ערן יעקב:  אם אותו אחד לא רוצה גם להתקשר אלינו ולא רוצה לברר והוא בטוח בצדקתו, הוא יכול להמשיך בעסקה ולבוא אלינו

ערן יעקב:  דבר שני, הוא יכול לעשות היפוך חיוב

ערן יעקב:  הוא יכול להגיד, רגע, אני את העסקה הזאת רוצה להמשיך כל מה שאני עושה, זה מי שנתן לי החשבונית מנכה את המס

משה גפני: מה הוא יכול לעשות, אני לא צריך חוק

משה גפני:  מה אתה רוצה בחוק?     

ערן יעקב: לאפשר לי לעכב את החשבונית, ככל שההסתברות הגבוהה מאוד היא שהיא פיקטיבית

ערן יעקב:  זה אומר כל המנגנון שהבאנו כאן בכמה עמודים האלה

ערן יעקב:  להקים את המנגנון הזה כי זה מנגנון תפעולי כבד ומשמעותי שלוקח זמן להקים אותו

משה גפני: מתי הוא יוקם?     

ערן יעקב: אחרי שעובר החוק

שולמית אלוני: אם החוק עובר ביוני?     

ערן יעקב: אם החוק עובר, אני יודע להפעיל כך שב-1 בינואר הוא עובד

שולמית אלוני: למה צריך סמכות לשר להאריך את המועדים     

ערן יעקב: מה זאת אומרת? אני אגיד לך, מכמה טעמים

ערן יעקב:  טעם אחד, היה כאן גם בשיח המקדים

אליהו (אלי) רביבו: ערן, אתם תסכימו שזה ייכנס עם תנאי מתלה? אתם תסכימו לחוקק את זה עם תנאי מתלה? לא להעביר את זה מראש עם סמכות פתוחה לשר?     

ערן יעקב: אפשר להגיד שנגיד ב-1 בינואר זה נכנס, אתם רוצים שחצי שנה, לא יודע כמה זמן, זה יעבוד, יקבלו מספרים אוטומטית, אין כלום, לא עוצרים כלום, רק לומדים – בסדר

אליהו (אלי) רביבו: אני מנסה להבין

אליהו (אלי) רביבו:  אנחנו הולכים בהנחה שב-1 בינואר המערכת עובדת באופן שהיא לא תקולה ולשביעות רצון

ערן יעקב: אין סיכוי שנעלה אותה אם היא תקולה

ערן יעקב:  אני אומר יותר מזה

ערן יעקב:  אפילו נריץ אותה, אם אתה רוצה, חצי שנה

חמד עמאר: עשיתם פיילוט בנושא הזה?     

אליהו (אלי) רביבו: אבל אתה מבקש שנחוקק את זה היום

אליהו (אלי) רביבו:  אני שואל אם אתה מסכים להבין שהנפקות תיכנס לתוקף בהנחה שהפיילוט עבר

ערן יעקב: שזה עובד?     

אליהו (אלי) רביבו: כן

אליהו (אלי) רביבו:  גברתי היועצת המשפטית, אני הצעתי איזושהי הצעה והוא לא שולל אותה

ערן יעקב: הוא אומר שזה רק מאה אחוזים עובד, תתחיל

ערן יעקב:  אני נותן לך יותר ממה שכתוב

שולמית אלוני: לא, אתה לא נותן באמת כי איזה חוקים אתה מביא בהם אתה קובע מראש את הסמכות לשר לדחות את תחילתו של החוק? יש כאן באמת איזשהו עניין ואני מודה שגם בוועדתה כנסת הנושא הזה הובא לפתחכם ולא נאמר שהמערכת תהיה מוכנה

שולמית אלוני:  נאמר שהמערכת עדיין לא מוכנה

ערן יעקב: רגע

ערן יעקב:  אם אתם תרשו לי כמחוקקים כשאי לי חוק להתחיל להשקיע, התחלנו להשקיע בחשיבה, בתכנון, בעשייה

ינון אזולאי: אומרת לך היועצת המשפטית שזה אף פעם לא קורה שאתה בא לכאן ואומר שצריך לבנות את המערכות ואחר כך אתה אומר שאם תצטרך עוד הארכה, תבוא לוועדה ותבקש הארכה

ינון אזולאי:  כאן אתה אומר שלשר האוצר תהיה האפשרות והסמכות להאריך את זה פעם לפעם בעוד חודשיים, בעוד חצי שנה, בעוד שנה

ינון אזולאי:  אתה בעצם אומר שיכול להיות שלא תהיה מוכן אבל בינתיים יש לך חוק על המדף – ואני לא יודע אם החוק הזה הוא טוב אבל כרגע זה לא משנה - והחוק הזה שנמצא אצלך על המדף, כל פעם השר ידחה לך כי אתה עדיין לא מוכן

ינון אזולאי:  אנחנו אומרים דבר אחר

ינון אזולאי:  כמו שבכל חוק אומרים לך תבנה את המנגנון, תראה שיש לך את המוכנות, תראה שיש לך את הכסף – אז תבוא

ינון אזולאי:  או שתעשה מנגנון כך שלא השר יוכל להאריך אותו פעם לפעם

ערן יעקב: מעולה

ערן יעקב:  ב-1 בינואר 2024

ערן יעקב:  הנה, אני מתחייב

ינון אזולאי: זה עדיין לא אומר שאני בעד החוק

ינון אזולאי:  אני רק מעלה את הנקודה הזאת

ינון אזולאי:  אתה מוכן להוריד את האפשרות של השר?     

ערן יעקב: אני רציתי לתת את האפשרות

ערן יעקב:  אני מוכן שהחוק יגיד שמה-1 בינואר 2024 המערכת עובדת

ערן יעקב:  אני גם אומר יותר מזה

ערן יעקב:  אני אומר שאני מוכן, לאחר שהתדיינו לא מעט עם האנשים, התזכיר הוא לא מהיום ונעשה המון שיח

ינון אזולאי: זה כבר עשר שנים

ערן יעקב:  תתחיל מה-1 בינואר 2024 אבל בוא נניח בחצי השנה הראשונה או לא משנה כמה זמן, תקופה מסוימת, תפעיל את זה למרות שהחלטת אבל אתה לא עוצר כלום

ערן יעקב:  רק תן למערכת לעבוד

אליהו (אלי) רביבו: אני שואל אם מקובל עליכם שזה יהיה תלוי אישור יושב ראש הוועדה ולא השר

ערן יעקב: אל תעצור כלום

ערן יעקב:  תן לזה לעבוד אבל אל תעצור כלום במשך חצי שנה

משה גפני: אתה בודק

ערן יעקב: כן

משה גפני: אתה בא אחרי חצי שנה ואומר שהכול בסדר

ערן יעקב: כן, אבל אל תעצור כלום

משה גפני: אתה בא אחרי חצי שנה ואתה אומר שלדעתך הכול בסדר, עובד מצוין

משה גפני:  אם היה אדם אובייקטיבי, היה אומר, רגע, יש בעיות

אליהו (אלי) רביבו: זה מה שאני מבקש לדעת

אליהו (אלי) רביבו:  שיהיה עוד מנגנון בקרה והמנגנון לא יהיה השר

אליהו (אלי) רביבו:  אתם מגיעים עם זה אלינו ואני שואל

אליהו (אלי) רביבו:  אם אתה מבין שאנחנו מבקשים שעד שלא תשלימו את התהליך ולא תוכלו להציג לנו אותו דה פקטו, אנחנו רוצים שהמושכות יהיו בידינו כדי שנגיד אם לילד הזה פיללנו או לא

יצחק פינדרוס: יש חוקים בהם צריך לבוא לוועדה ולדווח

אליהו (אלי) רביבו: זה בדיוק מה שאני מציע

יצחק פינדרוס: בוועדת הכלכלה עושים את זה תמיד

יצחק פינדרוס:  התקנה תיכנס לאחר ההצגה בפני הוועדה

אליהו (אלי) רביבו: זה בדיוק מה שאני מציע כי כרגע אתה לא יודע להגיד למה לא ואנחנו לא יכולים להגיד כן

שולמית אלוני: זה לא משהו שהוא בשגרה שאנחנו כותבים חוקים ובהם מתנים את כניסת התוקף

שולמית אלוני:  בדרך כלל כשיש הוראות מהסוג הזה, צריך לקחת בחשבון שכנראה באמת יש

יצחק פינדרוס: אני אומר שבוועדת הכלכלה זה עובד הרבה

יצחק פינדרוס:  בואו ננסה את זה פעם

שולמית אלוני: גם בדיונים בוועדת הכנסת באו נציגי האוצר ואמרו שהמערכת עדיין לא מוכנה וגם לא בטוח שתהיה מוכנה

ערן יעקב: אני לא יודע מי אלה נציגי האוצר

אליהו (אלי) רביבו: עכשיו הגישה שונה מאשר בוועדת הכנסת

משה גפני: ערן, הם אומרים שאנחנו לא יודעים אם המערכת הזאת כן טובה או לא טובה

משה גפני:  תכף נשמע את המתנגדים

משה גפני:  גם אתה מודע בעניין הזה ואומר שאתה לא יודע להגיד בוודאות

משה גפני:  אתה אומר 1 בינואר 2024, זה בסדר, אבל אם לא, חצי שנה נבדוק

ערן יעקב: לא

ערן יעקב:  אמרתי שאני מוכן כי הייתה כאן בקשה

ערן יעקב:  אמרו שאפעיל אותה

משה גפני: אני חוזר על מה שאמרת

משה גפני:  הסכמת לעניין הזה

משה גפני:  אמרת שנראה חצי שנה ובמשך חצי השנה הזאת, אם זה עובד – בסדר, אנחנו נכנסים עם המסלול הזה עליו אתם מדברים בהצעת החוק הזאת

משה גפני:  אומרים החברים והחברות כאן, בסדר, אבל מי יחליט אחרי חצי שנה שהמערכת בסדר, שהיא לא פוגעת? אתה מחליט

משה גפני:  זאת אומרת, השר

משה גפני:  השר זה אתה

ערן יעקב: אני עדיין לא השר

משה גפני: אתה אומר שההחלטה היא בידינו

משה גפני:  אתה בא לשר ואתה אומר לו שבדקנו את זה במשך חצי שנה, הכול בסדר ואין תקלות

משה גפני:  אם היה אדם אובייקטיבי שהוא לא רשות המיסים, שהוא לא שר האוצר, היה אומר שיש עוד תקלות וצריך להאריך את זה בעוד שלושה חודשים

משה גפני:  אומרים החברים, בסדר, אחרי חצי שנה אתה מחליט שאפשר להפעיל את זה, אתה מקבל את אישור ועדת הכספים

אליהו (אלי) רביבו: ואתה הרגולטור

אליהו (אלי) רביבו:  זו בדיוק ההצעה שלי

יצחק פינדרוס: הוא מתרגם אותך

יצחק פינדרוס:  הוא ניסה להגיד מה אתה אומר

משה גפני: אני מתרגם אותך

משה גפני:  אני לא הצעתי את זה אבל מציעים החברים

משה גפני:  זה יבוא לוועדת הכספים, אלא אם כן יש לכם הצעה אחרת

משה גפני:  אם אתה אומר שרשות המיסים תחליט, אם אני רשות המיסים, גם אם אני מוצא תקלות פה ושם, אני מעגל פינות

משה גפני:  אדם נורמלי עושה את זה

משה גפני:  אנחנו אומרים שאתם הולכים לעשות כאן מהפכה אמיתית

משה גפני:  זה לא סיפור של מה בכך

משה גפני:  אני מכיר את זה מפעמים קודמות שרציתם להביא

משה גפני:  אתם רק משנים ובמקום לכתוב בעזרת השם, כתבתם בסיעתא דשמיא

ג'ק בלנגה: בחוץ הסכימו לשנה ולא רק חצי שנה

משה גפני: בסדר, לא חשוב

ג'ק בלנגה: חשוב שתדע

יצחק פינדרוס: אם אחרי חצי שנה יבואו לוועדה ויראו שזה עובד, למה אתם מתנגדים?     

ג'ק בלנגה: ביקשנו מינימום שנה והם כבר הסכימו לזה

יצחק פינדרוס: אבל אם זה עובד, מה הבעיה?     

משה גפני: ערן, אני מודה לכם

משה גפני:  מי מתנגד?     

רועי כהן: חבריי כולם, אנחנו, כמו שפתח חברי ראש רשות המיסים, כולנו בעד המלחמה בהון השחור ובחשבוניות הפיקטיביות

רועי כהן:  אפילו הבאנו מודלים של חשבונית מקוונת לכל העסקים בישראל, מה שעורר אצלי ביקורת מאוד גדולה בקרב הארגונים בלה"ב אבל בכל זאת הסכמתי לקחת את זה על גבי ולהוביל את המהלך הזה כמו שעשיתי הרבה מהלכים ביחד עם משרד האוצר

רועי כהן:       לגבי המהלך הזה

רועי כהן:  המהלך הזה, ניסו אותו מספר שנים, הוא מטיל כתם כבד על כל המגזר העסקי בצורה כזאת שבעצם מכתים אותם כאילו כולם עוסקים בחשבוניות פיקטיביות, מה שלא היה ולא נברא

רועי כהן:  המהלך מייצר כאן רגולציה מטורפת שלפי החלטת ממשלה – ואני שולח אתכם להחלטה מספר 2118 – ראש הממשלה, מסיבת עיתונאים, אני הולך להוריד את הרגולציה עם מצ'טה, והנה מגיע ראש רשות המיסים ומייצר כאן רגולציה מטורפת שאין לה אח ורע באף מקום בעולם מלבד המודל הצ'יליאני שבצורה כזאת ואחרת מתגאים בו

רועי כהן:      אני מתאר לכם עכשיו מה קורה

רועי כהן:  קודם כל, הוא לא נתן לך מענה לגבי כל העסקים במגזר החרדי

רועי כהן:  לא ידוע לי שיש להם טלפונים חכמים

קריאה: כולם חרדים בזמן האחרון

רועי כהן: לחרדי אין טלפון חכם

יצחק פינדרוס: יש לו מחשב לחשבונית

יצחק פינדרוס:  הוא לא צריך טלפון

יצחק פינדרוס:  לפי מה שהוא תיאר, הוא עובד עם המחשב

רועי כהן: איזה מחשב? הוא צריך טלפון

יצחק פינדרוס: איך הוא מוציא כרטיס אשראי?      

רועי כהן: לא כרטיס אשראי

רועי כהן:  אתה צריך לשלוח מהטלפון שלך בקשה לרשות המיסים לקבל את המספר ואז לרשום אותו על החשבונית

ערן יעקב: לא

ערן יעקב:  ממש לא

ערן יעקב:  רק אם אין לך מחשב

רועי כהן: מה זה מחשב? טכנאי מיזוג אוויר בא עם המחשב? האינסטלטור בא עם המחשב? הוא בא לעבוד

ערן יעקב: תשאל את זה שיושב לידך איך הוא מפיק את החשבונית

ערן יעקב:  אחר כך ספר לנו על המודל שאתה מציע

רועי כהן: אמרתי

רועי כהן:  אני מספיק הוגן, נכון? אני אמרתי שמבחינתי כל חשבונית שתצא, חשבונית מקוונת, בצורה כזו או אחרת אתם תדעו לראות אותה

ערן יעקב: כל החשבוניות מאפס שקלים שנקבל אותן

רועי כהן: כן

אליהו (אלי) רביבו: ואז מה יעשו החרדים?     

רועי כהן: במקום החשבונית הידנית

רועי כהן:  במקום פנקס חשבוניות יהיה

משה גפני: אני לא מסכים לזה

משה גפני:  אתה מתנגד לזה, תסביר את ההתנגדות

משה גפני:  יש לי בקשה אישית אליך

משה גפני:  אל תגיד חרדים

משה גפני:  החרדים הם ככל האדם

רועי כהן: נכון

משה גפני: אתה מתנגד, תגיד למה אתה מתנגד

משה גפני:  החרדים הם לא יוצאי דופן בעניין הזה

משה גפני:  מי שיש לו עסקים, הוא מכיר את המערכת הזאת

משה גפני:  אם אתה נגד, גם הוא נגד

משה גפני:  אתה מייצג אותו

רועי כהן: אנחנו נגד

רועי כהן:  מסכים להערה

רועי כהן:  אני מייצג את כל אלה שקמים בבוקר, לובשים שכפ"ץ ויוצאים להביא את הפרנסה שלהם

רועי כהן:  אני אתאר לכם סיטואציה

רועי כהן:  מגיע קבלן מיזוג אוויר למשרד עורכי דין, עושה להם עבודה, מתקין את המזגנים, עורך הדין יושב ומרוצה

רועי כהן:  הוא מוציא לו חשבונית ואומר לו שזה מעל 5,000 שקלים, אני צריך לקבל אישור

רועי כהן:  הוא פונה אבל פתאום אין את האישור

רועי כהן:  ההוא אומר לו, מה זה אין אישור, תן לי את הכסף

רועי כהן:  הוא אומר לו שאין אישור

רועי כהן:  מה זה אין אישור? אני התקנתי לך את המזגן, אני לא יודע למה אין אישור

רועי כהן:      אני אתן לך סיבה למה יכול להיות שאין אישור – פתאום החליט מישהו להגיש עיקול על החשבון של אותו קבלן מיזוג אוויר, פתאום בוטל לו אישור ניכוי מס

רועי כהן:  הוא לא עשה שום דבר

ערן יעקב: זה לא המודל

רועי כהן: זה המודל

רועי כהן:  חד משמעית

רועי כהן:  פתאום בצורה כזאת או אחרת הייתה תקלה

רועי כהן:  אותו בן אדם כבר עשה את העבודה, עשה את כל מה שצריך ואמרו לו שהוא לא יקבל את הכסף

משה גפני: לכן אתה מתנגד

רועי כהן: רגע

רועי כהן:  דבר נוסף

רועי כהן:  לקחתי את זה רק בקטע

רועי כהן:  רוב העצמאים נותנים שירות

רועי כהן:  זה משהו שאי אפשר להחזיר אותו

רועי כהן:  אדם נתן שירות, נתן בצורה כזאת ואחרת מוצר, סיפק מוצר לעסק

רועי כהן:  הוא בא עכשיו ומבקש לקבל את הכסף שלו

רועי כהן:  הוא צריך עכשיו להיות תלוי בחסדי ערן יעקב והצוות שלו האם הוא יקבל את הכסף שלו, האם יהיה לו כסף לשלם לילדים שלו כי אם לא, עכשיו הוא יחכה חודשיים עד שיבדקו את התשומות, עד שיבדקו למה הורידו לו מס במקור, למה לא נתנו לו ניהול ספרים וכולי

רועי כהן:  כל זה, זה העצמאי הפשוט 

רועי כהן:       אמרנו להם, תשמעו, אין לנו בעיה, אתם רוצים להילחם, אתם יודעים גם איפה נמצאות החשבוניות הפיקטיביות, אתם יודעים באיזה תחומים הן נמצאות, אנחנו נעזור להם, אנחנו נגבה אתכם אבל לא לבוא ולהילחם על גבם של העסקים הקטנים, על גבם של העצמאים שכל מה שהם רוצים זה לחזור הביתה בשלום עם אותו שכר שמגיע להם עבור עבודתם ובעצם בא מישהו והופך להיות האח הגדול שלהם

רועי כהן:       אני אומר כאן שאנחנו נתנגד לזה כי אנחנו לא חושבים שזאת הדרך הנכונה להתמודד עם החשבוניות הפיקטיביות

רועי כהן:  זאת דרך נכונה לייצר רגולציה מטורפת שאין לה אח ורע כלפי עסקים שהם תמימים, להכתים אותם כאילו הם אלה שמייצרים את החשבוניות הפיקטיביות

רועי כהן:  לא יהיה

רועי כהן:  לא בבית ספרנו

משה גפני: תודה רבה

משה גפני:  חבר הכנסת פינדרוס, רצית לשאול שאלה?     

יצחק פינדרוס: כן

יצחק פינדרוס:  אני מנסה להבין את מה שאתה אומר

יצחק פינדרוס:  אני אם הם הולכים לבדוק אם יש לו ניכוי מס במקור וכל הדברים האלה, אבל אני מבין שהולכים לבדוק רק אם החשבונית היא פיקטיבית או לא

רועי כהן: לא

יצחק פינדרוס: אם מה שאתה אומר נכון, אז אני משנה את דעתי

יצחק פינדרוס:  אני אומר שאם הם הולכים רק לבדוק האם החשבונית נכונה או לא, זה משהו אחר

יצחק פינדרוס:  לפי הסיטואציה שאתה מתאר, אתה מציל את עורך הדין

יצחק פינדרוס:  אם אותו עורך דין קיבל את החשבונית והחשבונית של אותו ספק שירות היא פיקטיבית, עורך הדין הולך להסתבך

יצחק פינדרוס:  הרי אם יבדקו לו את החשבונית כשהוא יגיש אותה לעורך הדין שלו, עורך הדין הרי הולך להסתבך ואני מכיר לא אחד ולא שניים כאלה

יצחק פינדרוס:  קיבלו חשבוניות פיקטיביות על עסקאות אמיתיות והסתבכו

רועי כהן: אחרי שבוע יגידו שכן

רועי כהן:  אחרי שבוע-שבועיים יגידו שכן

יצחק פינדרוס: האם המערכת בודקת את העיקולים שלו ואת הניכוי מס במקור או בודקת האם הוא עוסק מורשה

רועי כהן: היא בודקת אם הוא עוסק מורשה

יצחק פינדרוס: אם הוא לא עוסק מורשה, אני מציל את אותו עורך דין

רועי כהן: היא בודקת אם הוא עוסק מורשה שיש לו ניכוי מס במקור ויש לו ניהול ספרים

רועי כהן:  חד משמעית

ירון גינדי:  שלום לכולם

ירון גינדי:  כולנו בעד המלחמה בהון השחור

משה גפני: אולי כבר מיותר לומר את זה

משה גפני:  אני יודע שאין אחד שלא רוצה להילחם בהון השחור

משה גפני:  עכשיו נדבר על החוק

ירון גינדי: כן

ירון גינדי:  בוא נדבר על החוק

ירון גינדי:  לצערי הרב, החוק במתכונת הנוכחית שלו באמת מייצר עודף בירוקרטיה רגולציה על העסקים

ירון גינדי:  החוק הזה מבחינת העסקים הוא מכה קשה מאוד למגזר העסקי ואני גם אסביר למה

ירון גינדי:      אני אחדד את מה שאמר רועי

ירון גינדי:  תחשבו שאותו אינסטלטור או אותו איש מזגנים מגיע לאותו משרד עורכי דין ורוצה להוציא חשבונית על 20,000 שקלים והחשבוניות שלו הן ידניות

ירון גינדי:  אדוני מנהל הרשות לא הציג לך מה קורה בחשבוניות ידניות

ירון גינדי:  הוא הציג לך רק מה קורה בחשבוניות ממוחשבות

ירון גינדי:  דרך אגב, אני מקבל את כל מה שהוא אמר בנושא חשבוניות ממוחשבות עד הקצה

ירון גינדי:  מה שהוא אמר, יקרה

ירון גינדי:  ישבתי עם שע"מ, הם על זה, אני מאמין למנהל שע"מ שיושב כאן, הפיילוט יהיה מוצלח וזה עם חשבוניות ממוחשבות

ירון גינדי:  יהיה נהדר

ירון גינדי:      עכשיו אני עובר לחשבוניות הידניות

ירון גינדי:  אני נמצא כרגע עם חשבונית ידנית

ירון גינדי:  עשיתי לך שירות, אני מוציא לך חשבונית ידנית, מה אני צריך לעשות? שימו לב

ירון גינדי:  אני צריך להיכנס לאפליקציה מסוימת

ירון גינדי:  כבוד הרב גפני, אני הסתכלתי על הטלפון שלך ומהטלפון שלך אי אפשר יהיה להיכנס לאפליקציה הזאת

ירון גינדי:  אני אצטרך טלפון חכם

ירון גינדי:  מי שיש לו טלפון כמו שלך, לא יוכל לעשות את זה

ערן יעקב: בדרך כלל יש לו מחשב

ירון גינדי: יפה מאוד

ירון גינדי:  יש לו מחשב

ירון גינדי:  הוא יגיד לעורך הדין שיש לי מחשב, אני לא יכול להוציא לך עכשיו את תשע הספרות אבל במשרד אני אוציא תשע ספרות ואני כבר אתן לך אותן

ירון גינדי:  ייתן לו את החשבונית, ייתן לו את הכסף, ילך האינסטלטור למשרד, יעלה לאפליקציה - - -     

ערן יעקב: רק תגיד לנו כמה אנשים נותנים צ'ק לעוד חודש או לעוד חודש וחצי

ג'ק בלנגה: מה קשורה שיטת התשלום?     

משה גפני: ערן, אני מבקש

משה גפני:  זאת ועדה בכנסת

משה גפני:  זה לא אגף ברשות המיסים שם אתה נכנס לתוך דברי מישהו אחר

משה גפני:  אני לא יודע איך זה אצלכם, אולי כן ואולי לא

משה גפני:  כאן כל אחד מדבר בתורו

ירון גינדי: אני אגיד לאותו עורך דין שאני אלך הביתה, אני אפיק לך תשע ספרות

ירון גינדי:  עורך הדין עם נספח ביד, אין לו תשע ספרות, הוא לא יכול להתקזז במע"מ, הוא העביר את החומר ליועץ מס שלו

ירון גינדי:  אני יועץ המס מסתכל על החשבונית ושימו לב מה מתחיל לקרות, איזה מחול שדים

ירון גינדי:  אני מסתכל על החשבונית ועכשיו אני צריך להרים לו טלפון ולהגיד לו אדוני עורך הדין, אתה הבאת לי חשבונית בלי תשע ספרות

ירון גינדי:  אה, נכון, תגיד, אתה יכול להתקשר למנהלת החשבונות של האינסטלטור ולבקש ממנה את תשע הספרות? ואז מנהלת החשבונות אצלי תחפש את מנהלת החשבונות של האינסטלטור לכדי לקבל ממנה תשע ספרות

ירון גינדי:  אולי היא תשיג אותה היום ואולי היא תשיג אותה מחר

אליהו (אלי) רביבו: ערן, בקצה, יש תשע ספרות לחשבונית?     

ירון גינדי: בטח

ערן יעקב: מספר מזהה עסקה

אליהו (אלי) רביבו: שהוא נומרטור לתוך העסקה?     

ירון גינדי: אבל בידני אין

ירון גינדי:      בין מנהלי החשבונות ובין יועצי המס ובין רואה החשבון, כל היום נעשה טלפונים כדי לקבל את תשע הספרות

ירון גינדי:  אחרי שקיבלנו את תשע הספרות, אנחנו כמובן נקליד אותן למחשב

ירון גינדי:  ברור לכם שאנחנו נעלה מחירים כי כל עסקה במשק עכשיו עם חשבונית ידנית, נצטרך לעשות 200 טלפונים כדי לקבל את תשע הספרות

ירון גינדי:      אנחנו מדברים בהנחה שכולם בסדר

ירון גינדי:  בואו נבין אם עורך הדין לא קיבל את תשע הספרות, הוא לא יכול להתקזז במע"מ, אז עכשיו הוא מסוכסך עם האינסטלטור והוא יתבע אותו והוא ישלח לו מכתב מעורך דין

ירון גינדי:  תגידו לי, מה אנחנו עושים כאן

ערן יעקב: מה אתה מציע?     

ירון גינדי: אתה יודע בדיוק מה אני מציע

ירון גינדי:  חמש שנים אני מציע לך את זה

ירון גינדי:  תביא את זה לתוך החוק

ירון גינדי:  בוא נלך, נטייב את החוק הזה ונעשה אותו כמו שצריך

ירון גינדי:  תכף אני אסביר

ירון גינדי:       ברור לנו שזה לא הגיוני בחשבוניות ידניות

ירון גינדי:  אנחנו נסכסך את בעלי העסקים, אנחנו נגרום לעליית המחיר שאני אקח לבעל העסק כי אני צריך כל היום להרים טלפונים על כל חשבונית

ירון גינדי:  הציבור עצמו יעלה לאפליקציה, כן או לא

ירון גינדי:  בחשבוניות ממוחשבות זה יהיה מצוין, אני מסכים

ינון אזולאי: שאלה

ינון אזולאי:  אתה מדבר על חשבוניות ידניות וחשבוניות ממוחשבות

ינון אזולאי:  באחוזים, כמה יש היום חשבוניות ידניות?     

קריאה: לא מעט

ירון גינדי: הרבה

ירון גינדי:  אצלי אני רואה עשרות אלפים

ירון גינדי:  עוד משפט אחד אני רוצה לומר

ירון גינדי:  אני הבוקר עשיתי טלפון

ירון גינדי:  אמרתי שאני בא לוועדה ואני רוצה להתכונן

ירון גינדי:  עשיתי בדיקות שלי הבוקר

ירון גינדי:  אמרתי שיש מיליון ו-37 אלף עסקים במדינת ישראל

ירון גינדי:  במשך שנה כמה חשבוניות פיקטיביות מוציאות חברות? עשיתי בדיקה עם החבר'ה שלו לגבי החברות שמוציאות חשבוניות פיקטיביות במשך שנה

ירון גינדי:  נאמר לי על ידי רשות המיסים שיש בערך 200 חברות בשנה שמוציאות חשבוניות פיקטיביות

ערן יעקב: ממש לא

ערן יעקב:  לא יודע מאיפה הנתון הזה

ירון גינדי: הנתון הזה ממך

ירון גינדי:  אין נתון אחר

אליהו (אלי) רביבו: ערן, תתמקד בבקשה בקביעת העובדה

אליהו (אלי) רביבו:  אומר ירון שהוא בחור רציני, ממוקד וקוהרנטי שאתה ולא אחר אמר לו שבשנה מדובר ב-200 חשבוניות, ב-200 חברות

אליהו (אלי) רביבו:  כן או לא?     

ערן יעקב: לא

אליהו (אלי) רביבו: בבקשה תתמודד עם זה, כי זה אירוע אחר לחלוטין

אליהו (אלי) רביבו:  אם אלה 200 חברות, תן לי לחשוב

ערן יעקב: אחד, לא אמרתי

ערן יעקב:  אין סרט

ירון גינדי: אלה לא אלפים

ירון גינדי:  עדיין מדובר במאות

ירון גינדי:  אלה לא עשרות אלפים ואלה לא אלפים

ערן יעקב: לא

ערן יעקב:  רגע

ערן יעקב:  אני רוצה ללמד את הוועדה משהו

חמד עמאר: הבעיה היא לא עם החוק

חמד עמאר:  הבעיה היא אם זה יעבוד או לא יעבוד

ערן יעקב: זה יעבוד

ירון גינדי: הבעיה שלי היא לגבי הידני

אליהו (אלי) רביבו: אמרנו שיהיה פיילוט

אליהו (אלי) רביבו:  זה לא העניין שלא יעבוד וגם הם רוצים להילחם וגם הם רוצים שלא יהיו הברחות

אליהו (אלי) רביבו:  אני לא חושד במניעים שלהם

אליהו (אלי) רביבו:  עזבו אתכם

אליהו (אלי) רביבו:  יש חוסר אמון וניתן לבדוק אותו ולבנות את האמון באופן מדורג

אליהו (אלי) רביבו:  לכן ביקשתי עוד מנגנון בדיקה ואפילו להאריך את משך זמן הפיילוט

אליהו (אלי) רביבו:  אני מנסה לדעת את ההיקף המדובר

ג'ק בלנגה: פחות מאחוז אחד

אליהו (אלי) רביבו: אני גם לא רוצה לשמוע את היקף האחוזים של העסקים

אליהו (אלי) רביבו:  אני רוצה לדעת בכמה כסף מצרפי שנתי מדובר

ערן יעקב: הרבה כסף

אליהו (אלי) רביבו: משם אני רוצה להתחיל

ערן יעקב: אנחנו צריכים להילחם בזה עד הקצה

ירון גינדי: תזכרו עוד דבר

ירון גינדי:  במועד הוצאת החשבונית, הרי אם זאת חשבונית ידנית, אני יכול לתת לך כל תשע ספרות שאני רוצה

ירון גינדי:  תכניס את זה ולא תקבל ואז יהיו מריבות בין העסקים

אליהו (אלי) רביבו: לא יכולות להיות מריבות כי אם המספר מפוברק, האירוע הוא אחר לגמרי

ג'ק בלנגה: מה יעשה זה שקיבל את החשבונית?      

אליהו (אלי) רביבו: מה יעשה זה שהיום אין לו את מנגנון הבדיקה ורק כשהוא יגיע להזדכות יסתבר לו שהוא קיבל? מה הוא יעשה? כאן מציעים איזשהו מנגנון שאמור לעזור לאותם בעלי עסקים תמימים שמבצעים עסקה תמימה ומקבלים נייר ריק מתוכן

אליהו (אלי) רביבו:  אני מנסה לדעת איך אנחנו בונים מנגנון בתוך הרעיון שהם מביאים

אליהו (אלי) רביבו:  למדתי שהיוזמה הזאת לא נולדה כאן והמודל הזה מתקיים בעוד מקומות בעולם ואפילו באופן נרחב יותר

קריאה: כן, בצ'ילה

קריאה: לא

קריאה:  קבלת חשבוניות יש במדינות רבות

משה גפני: ערן, אתם יכולים לתת לנו נתון שאומר על כמה חשבוניות פיקטיבית אנחנו מדברים

ערן יעקב: לא

ערן יעקב:  אני אסביר למה לא

משה גפני: רגע

משה גפני:  מהחשבוניות שאתם מקבלים עד היום, כמה אתם מקבלים באופן ידני וכמה אתם מקבלים ממוחשב

משה גפני:  האם אתם יכולים לתת נתונים כמה אתם סבורים שאנחנו צריכים בעניין הזה להתעסק כי זאת מכת מדינה?     

שי דותן: אנחנו יכולים לדעת כי יש לנו את הדיווח המפורט

שי דותן:  אמנם זה לא כל החשבוניות במשק אבל זה המון

שי דותן:  מעל 85 אחוזים מהחשבוניות במשק משום שמי שחייב דיווח, אלו החברות הגדולות

שי דותן:  בגדול

שי דותן:  13 אחוזים מהחברות אבל הן מייצרות יותר מ-85 אחוזים מהחשבוניות במשק

שי דותן:  כרגע יש לנו כ-3 מיליארד חשבוניות בשנה

שי דותן:  אנחנו מדברים על B TO B, אני יכול להראות לכם את זה, מיליארד חשבוניות מדווחות בשנה, 13 אחוזים מדווחים דיווח מפורט, 85 אחוזים מכלל החשבוניות ו-30 מיליון חשבוניות יהיו במשחק הזה

משה גפני: מה ה 85 אחוזים מכלל החשבוניות?     

שי דותן: מכלל החשבוניות שיוצאות במשק, 85 אחוזים יש לרשות המיסים נתונים עליהן

שי דותן:  יודעים עליהן

שי דותן:  במאגרים שלנו

שי דותן:  אנחנו מחויבים למחוק אחרי מספר שנים את כל החשבונות אבל יש לנו

שי דותן:  כיום, לפי הבדיקות שלנו, עשינו מספר שנים, בממוצע 30 מיליון חשבוניות עוברות מעסק לעסק כאשר סכום החשבונית עולה על 5,000 שקלים

ינון אזולאי: של כמה עסקים? ה-30 מיליון חשבוניות עליהן אתה מדבר שהן מעל 5,000 שקלים, של כמה עסקים הן?     

שי דותן: אני רוצה קודם להסביר

שי דותן:  הנקודה הזאת רוצה להגיד שהחיכוך כפי שהחברים שלנו מתארים הוא לא כצעקתה

שי דותן:  לא יהיה חיכוך עם רשות המיסים

שי דותן:  מרבית העסקים ידווחו באופן אלקטרוני

שי דותן:  כלומר, חיכוך אין באמת

ינון אזולאי: לא קיבלתי תשובה

שי דותן: הנה היא

שי דותן:  בואו נרד למטה

שי דותן:  יש לנו 390 אלף עוסקים שמפיקים לפחות חשבונית אחת מעל 5,000 שקלים

שי דותן:  202 אלף עוסקים מפיקים עד 10 חשבוניות, 42 אלף עוסקים מפיקים מעל 50 חשבוניות

שי דותן:  למה נתתי את הנתונים האלה? הנתונים האלה אומרים שעד 42 אלף עוסקים לכאורה אתה לא צריך להשתגע ולקנות תוכנות ולשדר לרשות המיסים אלא אתה יכול להסתדר עם החשבוניות שמעצבנות את גינדי אבל הן לא רבות

שי דותן:  אם יש לך עד 50

שי דותן:  כלומר, 40 ומשהו אלף עסקים סביר להניח שיצטרכו להיות ממוחשבים

שי דותן:  כל היתר יכולים לפנות אלינו באפליקציה

שי דותן:  מה שהחברים כאן רוצים, ובצדק, זה העתיד, שכולם יהיו ממוחשבים

קריאה: שתכפה על כולם

שי דותן: תכפה על כולם לקנות הנהלת תוכנה שתדע לדבר איתנו באופן אלקטרוני

שי דותן:  שלא תהיה לו מעמסה כלשהי

משה גפני: אז תבואו אחרי שכולם יהיו ממוחשבים

קריאה: לא

קריאה:  הם רוצים עכשיו

משה גפני: אני בטוח, אני מתפלל לזה, שעד שכולם יעברו למחשוב, המשיח יבוא

ינון אזולאי: אתה מבין ש-30 מיליון חשבוניות, 30 מיליון עסקאות צריכות להיות כפופות, במצב שהן תלויות במדינה בכל רגע נתון שעושים עסקה

ינון אזולאי:  30 מיליון עסקאות באותו רגע

רועי כהן: זה לא נכון

רועי כהן:  זה הסכום אבל הן לא תלויות בכלום

רועי כהן:  אצלם זה שקוף

אליהו (אלי) רביבו: מהשאלה שאני אשאל, רועי ידידי, אתה תבין למה אני חושב שמדובר כאן באי הבנה

אליהו (אלי) רביבו:  אני מאוד מאוד מקבל ומתחבר לדאגה הכנה שלכם, גם לעסקים מצד אחד וגם ברצון שלכם לסייע ולהירתם באופן יצירתי למלחמה הנדרשת

אליהו (אלי) רביבו:  עדיין אני מנסה להבין אם עסקאות החל מ-5,000 שקלים, מה שמצמצם את היקף הצורך בפעילות, זה משהו שהוא מסורבל, איך כל עסקה מהשקל הראשון כן תהיה ממוחשבת, לא תגרום להקרסת המערכת ולא יסבלו מכך בעלי העסקים

רועי כהן: קודם כל, זאת לא בעיה של העסקים

רועי כהן:  העסק עצמו ייכנס לתוך מערכת ממוחשבת, יפיק משם חשבונית

רועי כהן:  זה קורה היום

רועי כהן:  לדעתי מה שהם אומרים 85 אחוזים מהעסקים בישראל, יש להם תוכנה שבעצם היא מפיקה להם את החשבונית

רועי כהן:  אין שום בעיה

רועי כהן:  הם יכולים לראות בזמן

רועי כהן:  כלומר, אין שום בעיה שאנחנו מבחינתנו מתנגדים

רועי כהן:  יש בעיה כי אנשים כמובן לא טכנולוגים ורוצים להמשיך להיות עם חשבונית ידנית כי יש להם את הגמישות

רועי כהן:  אנחנו הצענו, כחלק מראייה איך להילחם בהון השחור ואיך להילחם בחשבוניות הפיקטיביות, אם יש מודל שמאפשר שכולם יוציאו חשבוניות מקוונות בצורה כזאת – אין שום בעיה

רועי כהן:  אין לעסק כל בעיה

רועי כהן:  מי שצריך לקבל את זה, זאת רשות המיסים

אליהו (אלי) רביבו: רועי ידידי, האמן לי שמהרגע הראשון אני הבנתי אותך ואני עדיין לא מבין את הרציונל שעומד מאחורי זה

אליהו (אלי) רביבו:  אם יש אנשים שהם לא טכנולוגים ואם זה מקריס את המערכת ומסרבל את העסקים, מ-5,000 ומעלה - - -     

רועי כהן: היום אנחנו לא תלויים בו

רועי כהן:  אני לא צריך לקבל ממנו אישור שאני מוציא את החשבונית

רועי כהן:  מה שהוא עושה עכשיו, הוא האח הגדול של כל חשבונית מעל 5,000 שקלים במדינת ישראל

רועי כהן:  אתה מוציא את החשבונית, היא יוצאת, אתה מקבל את הכסף

רועי כהן:  אין לך שום בעיה

רועי כהן:  הוא לא מאשר לך אותה

רועי כהן:  הוא לא צריך לאשר לך את החשבונית של האפס

רועי כהן:  הוא לא מאפשר לך בכלל

רועי כהן:  הוא לא קשור לזה

רועי כהן:  הוא יכול לראות את זה, הוא יכול להסתכל ולראות איזה חשבונית חשודה לו, לשלוף אותה, לקרוא לך ולשאול אותך

רועי כהן:  מה הוא רוצה לעשות עכשיו? הוא לא עושה את זה כי כנראה אין לו כוח אדם ולא יודע מה, אבל הוא הופך אותנו, את העסקים הקטנים, לפקידים של רשות המיסים

רועי כהן:  אנחנו נצטרך להקליד לו, אנחנו נצטרך לקבל תשעה מספרים, אנחנו נצטרך אחר כך לבדוק האם באמת ניכו את התשומות, אנחנו הופכים להיות עובדים של רשות המיסים

רועי כהן:  לא משנה שאנחנו גובים מהם את המע"מ ולא מקבלים שקל

רועי כהן:  17 אחוזים

רועי כהן:  כל העסקים בישראל, אוספים בשביל כל מדינת ישראל את ה-17 אחוזים ושקל לא מקבלים על זה

רועי כהן:  גם גובים לו את כל המע"מ ועכשיו מה הוא רוצה? הוא רוצה שאנחנו נילחם בחשבוניות הפיקטיביות, העסקים הקטנים

רועי כהן:  תראה מה זה, הוא אמר 390,000 עסקים יהפכו להיות לתוך רגולציה

רועי כהן:  תגיד לי, איפה ראש הממשלה שאמר שתהיה כאן רגולציה, שהוא יוריד אותה במצ'טה?     

ירון גינדי: הם עושים היפוך מע"מ, אנחנו יודעים שההון השחור נמצא בכמה ענפים עיקריים

אליהו (אלי) רביבו: זה לא נכון

אליהו (אלי) רביבו:  היה לפני כמה שנים, אתה צודק, אבל היום זה לא נכון

משה גפני: תן להם לומר

אליהו (אלי) רביבו: הוא קובע עובדה שהיא לא נכונה, לא חלילה בכוונת מזיד

משה גפני: זאת עמדתם

אליהו (אלי) רביבו: לא

אליהו (אלי) רביבו:  הוא קובע עובדה שהיא הייתה נכונה, אלה חדשות של אתמול

אליהו (אלי) רביבו:  כמו שהם יושבים כאן ומנסים לחשוב מחוץ לקופסה, מי שהולך להיפגע מזה, גם יודע לחשוב מחוץ לקופסה ולפעמים מקדים בצעד וחצי את המהלכים

אליהו (אלי) רביבו:  הם יודעים להגיע לעסקים אחרים שבמקור שלהם הם תמימים

משה גפני: אז לא לתת לו לדבר?     

אליהו (אלי) רביבו: צריך לדייק את הנתונים ואת העובדות כדי שלא נתבלבל

משה גפני: הוא רוצה להגיד מה שהוא רוצה

ג'ק בלנגה: אני אוסיף שמה שרועי אמר שהוא רוצה מהשקל הראשון, שכל החשבוניות יהיו ברשות המיסים בלי הקצאת מספרים

ג'ק בלנגה:  הם יקבלו כל העתק של החשבונית ואז הם ידעו אם החשבונית הזאת תקנה או לא תקינה ואם היא לא תקינה, יטפלו בה

ג'ק בלנגה:  אבל לא שאנחנו צריכים לקבל מהם מספר

אליהו (אלי) רביבו: איך יטפלו בה ושהכסף לא יתנדף?     

ג'ק בלנגה: המערכת אמורה לעבוד הפוך

ג'ק בלנגה:  המערכת המוצעת היא כזאת שכאשר אני נכנס ואני מקליד את הנתונים ואז הוא עוצר אותי ונותן לו אור אדום

ג'ק בלנגה:  מה הבעיה שתהיה הפוכה – שאני הקלדתי את הנתונים ואז הוא אומר, רגע, רגע, נדלק לי אור אדום, תביאו את זה

ג'ק בלנגה:  פשוט הפוך

ג'ק בלנגה:  שהאור האדום יידלק אצלו ולא אצלנו במערכת

ג'ק בלנגה:  אותה חשבונית שאצלו סומנה חשבונית לא טובה, הוא יטפל בה בלי שידבר איתנו

ערן יעקב: תגיד איך זה מונע את הפיקטיביות

אליהו (אלי) רביבו: הוא אומר שכאשר מישהו מזין חשבונית שהיא פיקטיבית, זה קופץ אצלך במערכת

אליהו (אלי) רביבו:  הצוות שלך, הבקרים שלך, לא יפנו אליו אלא לעסק המנכה ויאמרו לו שהוא הגיש כאן חשבונית פיקטיבית

ג'ק בלנגה: הוצאת

ג'ק בלנגה:  באותה שנייה שהוא הוציא, הם יראו את זה

אליהו (אלי) רביבו: לא הוצאת

אליהו (אלי) רביבו:  אותי זה לא מעניין

אליהו (אלי) רביבו:  מי שרוצה לנכות אותה

אליהו (אלי) רביבו:  לא המפיק שלה

ג'ק בלנגה: נכון, אתה צודק, אבל הוא יראה את שני הצדדים

ג'ק בלנגה:  רשות המיסים יודעת שהחשבונית לא תקינה

אליהו (אלי) רביבו: מי שמנסה להפיק פיקטיבית, הוא לא הכתובת שלי והוא לא מעניין אותי ואני לא מנסה להסב את תשומת ליבו כי הוא יודע מה הוא עשה

אליהו (אלי) רביבו:  אני רוצה שמי שהולך ליפול בפח שלו ולא יהיה מסוגל לנכות את החשבונית הזאת, שהוא יקבל את העדכון און-ליין

אליהו (אלי) רביבו:  זה מה שהם מבקשים וזה גם מה שאתם מבקשים

אליהו (אלי) רביבו:  השאלה היא מי אמור לדאוג להיות הווסת שמנפנף בדגל ואומר תעצור, יש כאן משהו לא כשר

משה גפני: בבקשה, אתה באמצע רשות דיבור ואני אאפשר לך לדבר עד הסוף

משה גפני:  אני מבקש בקצרה ושלא יפריעו לך באמצע

ג'ק בלנגה: בקצרה

ג'ק בלנגה:  כרגע לחשבוניות הידניות אין פתרון

ג'ק בלנגה:  הפתרון שהוצע בשיחות המוקדמות עם רשות המיסים – אין פתרון

ג'ק בלנגה:  זה פרוץ, זה יעצור את המשק וזה יעצור את העסקים

ג'ק בלנגה:  ברגע שאין לזה פתרון, כל החוק הזה הוא בבאג אחד גדול

ג'ק בלנגה:       שנית

ג'ק בלנגה:  רשות המיסים, כבר ב-2019, התחילה לעצור עסקים בחוץ

ג'ק בלנגה:  היום עסקים שמישהו מתחפש אליהם, שגונבים זהות שלהם, הם לא מצליחים לעבוד בחוץ

ג'ק בלנגה:  אנחנו מחפשים תרגילים, להחליף חברות ולנסות להוציא חשבוניות במקומות אחרים

ג'ק בלנגה:  יש הנחיה של הסמנכ"לית לזהות לקוח, לקוח, לקוח, לקוח, היום במשק, זה מה שקורה בפועל, ורשות המיסים, ברגע שהיא מזהה זהות שנגנבת, היא עוצרת את הפעילות של העסק

ג'ק בלנגה:  אנשים מתקשרים אלי ואומרים לי זהו, אנחנו לא יכולים למכור כלום בעסק

ג'ק בלנגה:  רשות המיסים מ-2019 כבר התחילה בפועל לעצור עסקים מפעילותם העסקית

ג'ק בלנגה:  זה הולך ונגרר ויש הנחיה פנימית שלהם שאנחנו צריכים להקליד לקוח, לקוח, לקוח, לקוח בשביל למכור לו

ערן יעקב: אגב, המודל הזה, גניבת זהות, עוצר און-ליין

ג'ק בלנגה: לכן כרגע רשות המיסים מצאה לעצמה פתרונות אחרים להקפיא את הפעילות העסקית של עסקים וקיים

ג'ק בלנגה:  זה מה שעושה המודל

משה גפני: השלמת את הדברים

משה גפני:  הכול בסדר

משה גפני:  אני רוצה לדעת, יש מלחמה בהון השחור, מה אתם מציעים לעשות?     

ג'ק בלנגה: צריך למצוא את הפתרון, להקטין את הנזק למינימום בעסקים הלא גונבים והלא גנבים

ג'ק בלנגה:  לנסות לאתר את הגנבים

ג'ק בלנגה:  כרגע החוק הזה פוגע יותר באלה שהם צדיקים מאשר גנבים

ינון אזולאי: אדוני היושב ראש, שמעתי את שני הצדדים וזה לא סוד שנפגשתי עם אנשים, גם מרשות המיסים וגם מהצד השני

ינון אזולאי:  בסופו של דבר כולם באותו צד של המלחמה בהון השחור

ינון אזולאי:  אני תמיד אומר שמה שמפריע לי כשבאים להילחם בהון השחור, שקודם כל נלחמים בעצמאים, נלחמים באזרחים ואחר כך בהון השחור, ואני אסביר

ינון אזולאי:      זה שהאכיפה לא מספקת ולא מספיקה, אנחנו יודעים את זה

ינון אזולאי:  עדיין כשאני מבקש ממך נתונים, אתה תמיד תגיד לי שאתה לא מצליח להגיע לכולם ואתה גם לא יכול להגיע לכולם כי אין לך כוח אדם, כי אתה לא יודע איך להגיע אליהם וכולי

ערן יעקב: אגב, גם מ-2,000 אתה לא יכול להיות בכל עסקה פיקטיבית

ערן יעקב:  אין דרך בעולם

ינון אזולאי: 30 מיליון עסקאות – אתה רוצה להיות בכולם

ערן יעקב: מתוך 3 מיליארד חשבוניות

ינון אזולאי: של 5,000 שקלים

ינון אזולאי:  אתה הצגת לנו קודם את השקף

ערן יעקב: לקחנו מהטלגרם

ינון אזולאי: אני מדבר רק על הטלגרם

ינון אזולאי:  אחר כך תסביר לי מה זה טלגרם

ינון אזולאי:  אני מסתכל

ינון אזולאי:  עד 18,000 שקלים

ינון אזולאי:  הוא מציע לו ב-1,000, ב-2,000, ב-3,000

ערן יעקב: דוגמה

ינון אזולאי: אנחנו מדברים על דוגמה מהטלגרם, עד 18,000

ינון אזולאי:  זה פושע, עבריין, צריך ללכת לכלא, מה שאתה רוצה אבל בו לא טיפלת

ינון אזולאי:  הוא מדבר כאן על חשבונות של 1,000, 2,000, 3,000

ינון אזולאי:  עכשיו, כשאתה עושה את החשבוניות האלה, זה מה שהוא מנפיק לי

ינון אזולאי:      (היו"ר אליהו רביבו, 13:05)     

ערן יעקב: לא

ערן יעקב:  יש מאות כאלה

ערן יעקב:  לא הבנתי את ה-לא טיפלת

ינון אזולאי: אני אתן לך דוגמה

ינון אזולאי:  יש גם חשבוניות של 100,000

ערן יעקב: נכון

ערן יעקב:  גם של 10 מיליון

ינון אזולאי: יש גם חשבוניות שהוא מוכר נשק

ינון אזולאי:  אני לא יודע מה

ינון אזולאי:  אבל כשאני מדבר איתך על מה שאתה הבאת כדוגמה, אתה ראית שם את המשחק של ה-1,000, של ה-2,000, אתה לא פותר את הבעיה

ינון אזולאי:  תאמין לי שאותם נוכלים ורמאים בסופו של דבר הם נמצאים ב-1,000 וב-2,000 וב-4,999

ינון אזולאי:  שם תראה אותם

ערן יעקב: בסוף אנחנו באים להילחם עם הדבר הזה

ערן יעקב:  זה מתחיל בחשבונות של 18,000 שקלים וב-5,000 שקלים ומגיע לחשבונות של 10 מיליון שקלים, 30 מיליון, 40 מיליון

ינון אזולאי: הכול בסדר

ערן יעקב: לא, הכול לא בסדר

ערן יעקב:  אם לא יהיה מודל שהיום הטכנולוגיה מתאפשרת ומאפשרת אותו שמשקף רק קומץ קטן בשונה ממה שהם אומרים שהם רוצים את כל ה-3 מיליארד

ערן יעקב:  אגב, הם רוצים יותר מ-3 מיליארד

ערן יעקב:  אני לא רוצה להפריע להם

ערן יעקב:  נהפוך הוא

ערן יעקב:  המודל הזה מצומצם רק לעסק שהוא B TO B מעל 5,000 שקלים

ערן יעקב:  זה אומר שהוא מצומצם מאוד ביחס לכלל

ערן יעקב:  זה אומר שמרבית העסקאות, לא קורה בהן כלום

ערן יעקב:  גם באלה, בנורמטיביות, לא קורה כלום

ערן יעקב:  שום דבר

ערן יעקב:  כלום

ערן יעקב:  הוא לא מרגיש כלום

ינון אזולאי: כמה הממוצע של חשבונית פיקטיבית?     

ערן יעקב: אין

ערן יעקב:  זה יכול לנוע, כמו שראית, ממי שקונה ב-2,000 שקלים ועד 100 מיליון

ינון אזולאי: אני יודע שזה יכול להגיע ל-100 ו-200 מיליון שקלים

ינון אזולאי:  אגב, אני לא יודע אם זה מגיע לסכומים האלה

ערן יעקב: מגיע

ערן יעקב:  חד משמעית מגיע

ערן יעקב:  הם מיוצגים על ידי כל מיני כאלה שאתה מכיר אותם

ינון אזולאי: שאל רועי שאלה שאולי הצחיקה או הביכה חלק מהנוכחים אבל יש כאן באמת שאלה

ינון אזולאי:  אתה באמת מצליח להגיע לאותם אלה בטלגרם? אתה חושב שכך כן תצליח להגיע אליהם?     

ערן יעקב: כן

ערן יעקב:  אני מצליח

ינון אזולאי: לא כרשות מיסים

ינון אזולאי:  כמדינת ישראל, כמשטרת ישראל

ינון אזולאי:  רשות המיסים לא עושה מספיק את המאמץ וזה לא המקום

ערן יעקב: אפשר להמשיך הרבה משפטי אווירה

ערן יעקב:  אני אומר לך מה כן עושים

ינון אזולאי: אני זורם איתך באווירה טובה

ערן יעקב: ממש לא

ערן יעקב:  היכולת שלנו לנטרל את אותו איש אינסטגרם ודאי קיימת נגיע אליו וכנראה בסוף הוא אולי ישב בכלא

ינון אזולאי: לצערי לא בטוח

ערן יעקב: זה לא תלוי בי

ינון אזולאי: אל אלה אנחנו לא מצליחים להגיע

ערן יעקב: אותם אחרים שיקומו ויקומו עוד הרבה אחרים אחריו, הרבה אחרים, לאף אחד אין יכולת לטפל בכמות החשבוניות הגדולה הזאת שבסוף משתרשרת דרך אותו אחד שמפיץ

ערן יעקב:  זה לא רק אותו אחד אלא אל חברות שהן סמי לגיטימיות

ינון אזולאי: ערן, אמרת את זה בדברים שלך

ינון אזולאי:  אני משתדל לא לחזור על דברים

ינון אזולאי:  הבנתי מה שאמרת אבל אני לא מסכים עם זה שזה בצורה הזאת

ינון אזולאי:  אני אגיד לך יותר מזה

ינון אזולאי:  דיברתם כאן על חשבוניות ידניות

ינון אזולאי:  אמרת כ-42 אלף חשבוניות ידניות

ערן יעקב: לא

ערן יעקב:  לא הצגנו ידניות

ינון אזולאי: כמה יש?     

ערן יעקב: לא יודע

קריאה: אבל זו השארית שבשארית

ערן יעקב: זה לא נכון

ינון אזולאי: יושב כאן גינדי ואומר שרק אצלו יש עשרות אלפים

קריאה: כי גינדי צריך לטפל בהם

ינון אזולאי: מה זה משנה? יש לו חשבוניות

ערן יעקב: אבל זה לא מעיד

ערן יעקב:  הוא לא רואה את המקרו

ירון גינדי: לא כל חשבונית ידנית היא הכתובת שלנו 

ינון אזולאי: בשביל 10,000 חשבוניות ידניות של עוסקים מורשים שמוציאים מעל 5,000 שקלים, מבחינת העלות של אותו בעל עסק לעבור לחשבונית ממוחשת, זאת עלות

ינון אזולאי:  אתה יודע לתת לו בחוק הזה גם סיוע בתקציב של זה? לא להפיל עליו את העול הכלכלי הזה

שולמית אלוני: עד 2024

שולמית אלוני:  עד תחילת 2024

ינון אזולאי: ודאי

ינון אזולאי:       תמיד כשאני מדבר, גפני נותן למישהו אחר לשבת במקומו

ערן יעקב: אני רוצה להגיד משהו מאוד פשוט

ערן יעקב:  בסוף מגיעים אלינו אבל בסוף אין כלום

ינון אזולאי: שאלתי שאלה

ינון אזולאי:  אתה יודע להביא כסף?     

ערן יעקב: אין

ינון אזולאי: מה זה אין כסף? הוא צריך לעבור מחשבונית רגילה לחשבונית ממוחשבת

ינון אזולאי:  זה מישהו שיושב במשרד כי הוא לא לוקח את המחשב איתו

ינון אזולאי:  יש עלויות מסוימות שצריך לעזור לו

ינון אזולאי:  אתה יודע לתת להם את זה?     ירון גינדי, תגיד להם אם יש עלויות לעבור ממערכת אחת לשנייה

ירון גינדי: זה עולה כסף

ערן יעקב: אני אתן לך דוגמה, מקרה אמיתי של מישהו שבחודש גנב אותנו ב-24 מיליון שקלים

ערן יעקב:  כשאנחנו מגיעים אליו, אין עם מי לדבר

ערן יעקב:  אתה לא רואה כסף ואתה לא רואה שום דבר

משה סולומון: לנקודה עליה אתה מדבר עכשיו

משה סולומון:  השאלה אם בדרך ליעד הזה, איך אנחנו מגנים על אותו בן אדם שעשה כאן עסקה כשרה

משה סולומון:  את הרי כאילו מעביר את האחריות אליו

משה סולומון:  הוא עשה איזושהי טעות וכרגע חובת ההוכחה היא עליו והוא עכשיו בתוך מנגנון שצריך להוכיח

משה סולומון:  איך אתה לא פוגע באותו אדם שעשה עסקה כשרה ויש לו בעיה?     

ערן יעקב: אני לא פוגע

ערן יעקב:  מי שעשה עסקה כשרה, הוא עושה רגיל

ערן יעקב:  לא קורה לו כלום

ערן יעקב:  אף אחד לא עוצר אותו

ערן יעקב:  הוא עושה כמו שהוא עושה היום

משה סולומון: נוצרה לו בעיה

משה סולומון:          (היו"ר משה גפני – 13:07)     

ינון אזולאי: אני לא קיבלתי תשובה לשאלה אם אתם מוכנים לתת לזה שיפוי כי אתם לא יודעים לתת לזה שיפוי

ינון אזולאי:  ערן, אני אגיד לך עוד דבר

ינון אזולאי:  נלחמים בהון השחור, ואני מזכיר לך שאנחנו נלחמנו בו בעוד משהו, בממיסים

ינון אזולאי:  אתה זוכר?      

ערן יעקב: בטח

ינון אזולאי: אירוע שהיה מזמן

קריאה: לפני שנה וחצי

ינון אזולאי: באנו, ישבו כאן חברי הכנסת, ישבו כאן אנשי עסקים מאיגוד התעשיינים, כולם, גם דובי ישב כאן, גם רועי, כולם

ינון אזולאי:  הערנו את ההערות שלנו, לא שמעו אותן ובסופו של דבר באתם לא מזמן לדיון הרב גפני, רק להזכיר לך כאן טיפול על הממיסים

ערן יעקב: מנענו כבר קומבינה של מיליארד שקלים שזה כסף של אזרחי ישראל

ערן יעקב:  בזכותכם

ינון אזולאי: אמרתי לך שלא נתת כסף? לא בטוח שלקחת מאנשים הישרים

ערן יעקב: בטוח במאה אחוזים

ערן יעקב:  אני חותם על זה

ערן יעקב: ץ     

ינון אזולאי: בטוח שלקחת הרבה מאנשים ישרים

ערן יעקב: לא

ערן יעקב:  חותם על זה

ערן יעקב:  רק מהאנשים הלא ישרים

ינון אזולאי: ערן, אל תיתן לי לפתוח את הוויכוח הזה כאן

ערן יעקב: רק מהאנשים הלא ישרים

משה גפני: אתה הולך לנהל דיאלוג עם ערן? תדע לך שהוא איש שיחה יוצא מן הכלל

משה גפני:  אתה יכול שבת איתו על כוס קפה שלוש שעות ולא יהיה משעמם

ינון אזולאי: אני יודע

ינון אזולאי:  אחר כך באתם לכאן ואמרו תיקונים

ינון אזולאי:  למה? כי אז פתאום נזכרתם שחברי הכנסת ואנשי העסקים אמרו שיש טעות

ינון אזולאי:  בני אדם טועים, זה נכון, אבל בינתיים אנשים שילמו ושילמו

ינון אזולאי:  עד היום לא הבאתם

ינון אזולאי:  כלומר, השיטה היא קודם כל למסות, קודם כל להעמיס, קודם כל להעמיס, קודם כל רגולציה, הכול, הכול, הכול

ערן יעקב: ממש לא

ינון אזולאי: אבל זה המצב

ינון אזולאי:  אני אתן לך דוגמה חיה ממה שקרה אתכם

ינון אזולאי:  לפני כחודשיים וחצי, אולי יותר, אולי טיפה פחות, הבטחתם שתביאו את ההקלות בממיסים ובמקום זה להביא משהו אחר

ינון אזולאי:  אנחנו מדברים על משהו אחר להביא אותו ובינתיים קורים כל מיני דברים אחרים, אבל לא עשיתם את זה ולא הבאתם

ינון אזולאי:  מה שקורה, זאת בדיוק הנקודה שאני מדבר עליה

ינון אזולאי:  אתם רוצים להילחם בהון השחור ובסופו של דבר תצטרך להוריד מאותם אלה – מהממיסים, כדוגמה, כי אתה אמרת שצריך להוריד מהם חלק ממה שהעמסתם ומיסיתם - ולתת להם משהו אחר

ינון אזולאי:  מה יקרה? בינתיים אתה לא שומע אותם, בינתיים כאן תמסו, תעשו את הבירוקרטיה הזאת, תוסיפו עליהם עוד ועוד

ינון אזולאי:  זה המצב

ינון אזולאי:       (היו"ר אחמד טיבי – 13:12)     

אחמד טיבי: חילופי שלטון

ינון אזולאי: מה שעשית עכשיו, זה כיבוש אמיתי

אחמד טיבי: דובי אמיתי, בבקשה

דובי אמיתי: תודה אדוני היושב ראש, חברי הכנסת

דובי אמיתי:  אני מצטרף לחבר הכנסת ינון אזולאי

ערן יעקב: אני חייב לצאת

דובי אמיתי: לפני שאתה יוצא

דובי אמיתי:  ערן, חכה דקה

דובי אמיתי:  אתה מכיר אותי הרבה שנים

דובי אמיתי:  אני מצטרף למה שאמר חבר הכנסת ינון אזולאי, שכאשר אני מדבר, כבוד הרב יוצא החוצה וזה בסדר

דובי אמיתי:      למען ההגינות

דובי אמיתי:  ישבנו עם רשות המיסים, ישבנו עם מירי, לא הגענו להסכמות לעניין החשבונית

דובי אמיתי:  לא הגענו להסכמות מסיבה אחת פשוטה

דובי אמיתי:  אנחנו מחפשים כל הדרך את הורדת הרגולציה

דובי אמיתי:      (היו"ר משה גפני – 13:14)     

משה גפני: אני רוצה לומר שאני עוצר את הדיון

רועי כהן: אני אתן לערן סקופ

רועי כהן:  עדיין החשבון פעיל של הקיזוז

רועי כהן:  כרגע שלחו לי האנשים שלי שהחשבון עוד פעיל

רועי כהן:  עם כל המרץ והכול, החשבון של ההוא שהוא הראה של הקיזוז, עדיין פעיל בטלגרם

רועי כהן:  הכול עובד

ינון אזולאי: של ה-18,000?     

רועי כהן: כן

משה גפני: אחרי שדובי אמיתי יאמר את דברו אני עוצר את הדיון וממשיך אותו בשעה 16:00

משה גפני:  אני מבקש שעד שעה 16:00 תגידו לנו מה דעתכם על ההצעה שעלתה כאן, שאני רוצה שתהיה שנת ניסיון ולאחר מכן אישור של ועדת הכספים, אחרי שאתם מחליטים שהכול בסדר

ינון אזולאי: יש כל מיני שינויים שאנחנו צריכים לעשות

משה גפני: כן

משה גפני:  צריך פתרון בנושא החשבוניות ההידניות ולזה עדיין אין פתרון

רועי כהן: אפשר לעשות מה שהם מציעים, לחייב אותם למחשב

ינון אזולאי: אגב, אני מסכים אבל אנחנו נביא את זה לא בחוק ההסדרים

דובי אמיתי: אני רוצה לומר שאנחנו מחפשים לאורך כל הדרך הורדת רגולציה ולייצר למגזר העסקי קלות של עסקים

דובי אמיתי:  ערן מסיים עוד חודשיים-שלושה את תפקידו ואני מאחל לו בהצלחה רבה

ינון אזולאי: מי מסיים את התפקיד?     

דובי אמיתי: ערן

דובי אמיתי:  כך כרגע זה נראה

דובי אמיתי:  אני מאחל לו בהצלחה רבה

דובי אמיתי:  כבוד הרב, אין לי ספק אם יקרה מה שקורה בדרך כלל עם פקידים בכירים, הם מגיעים אחרי כן למגזר העסקי ואז הם אומרים לעצמם כשישבתי שם, לא חשבתי כמה קשה בצד השני

דובי אמיתי:  אני חושב שההצעה הזאת היא הצעה שתביא להון שחור הרבה יותר גדול כי פשוט אנשים יוציאו חשבוניות על 3,000, על 4,000 ועסקים קטנים של רועי יוציאו – אלה שמשקרים ואנחנו נגד זה - 20 חשבוניות, 40 חשבוניות, 50 חשבוניות והכול בסדר

דובי אמיתי:       לכן אני כן חושב, ערן, שהגיע הזמן לעצור, לנשום אוויר

דובי אמיתי:  אתה יודע בדיוק מה דעתנו שהבענו בישיבות הפנימיות שלנו כנגד ההון השחור

דובי אמיתי:  אנחנו איתכם עד הסוף

דובי אמיתי:  נעצור, נלך לעולם של חשבוניות מקוונות, שנוכל אנחנו לשדר לרשות המיסים את כל החשבוניות

דובי אמיתי:  זה יוריד לנו את כל העומס מהנהלת החשבונות

דובי אמיתי:  לכל אחד מאיתנו יהיה אזור מקוון אצלכם

דובי אמיתי:  אני לא אצטרך להקליד בחשבשבת כל חשבונית ולהתחיל את כל העומס הזה

דובי אמיתי:  הגיע הזמן וזה הדבר הבא שמדינת ישראל צריכה ללכת אליו

דובי אמיתי:  אנחנו בחלק גדול מהדברים כבר עברנו לעולם של הדיגיטציה והגיע הזמן שנתחיל לדבר איתכם דרך ההקלדה ולא דרך העומסים שאתה מציע

ערן יעקב: אם אתה רוצה לחייב בחוק שתוך שנה כל העסקים יהיו חייבים להיות ממוחשבים

משה גפני: לא, לא

ינון אזולאי: אין בעיה לדון על זה

ינון אזולאי:  ערן, בוא נוציא את זה מחוק ההסדרים ונדון על זה

קריאה: בג"צ יבטל אל זה

ינון אזולאי: אומר דובי אמיתי שעוד חודשיים-שלושה אתה פורש

ערן יעקב: זה לא קורה

ינון אזולאי: אני אומר לך שנזמין אותך לדיונים אבל מהצד השני

ערן יעקב: זה לא קורה

משה גפני: אני לא מבטיח שאנחנו נצביע בעד

משה גפני:  אני לא מבטיח אבל לנסות להקל עלינו בעניין הזה

משה גפני:  5,000 שקלים זה סכום קטן

משה גפני:  צריך שיהיה פיילוט שאנחנו נאשר אותו כעבור שנה

משה גפני:  תשקלו מחדש

משה גפני:  ההתנגדויות שנשמעו כאן הן התנגדויות מקצועיות ורציניות

משה גפני:  יכול להיות שאתם מפספסים את העניין הזה

משה גפני:  אתם שבויים במציאות הזאת שאתם מקבלים את כל הנתונים שאצלכם זה הדבר הכי חשוב

משה גפני:  המלחמה בהון השחור היא מלחמה של כולנו

משה גפני:  אני לא בטוח שאתם לא מפספסים כאן את העניין הזה אבל בסדר, תבואו עם תשובות בשעה 16:00 ונחליט מה אנחנו עושים

ג'ק בלנגה: אדוני, משפט אחרון

ג'ק בלנגה:  רק שתדע שהייתה הסכמה בחוץ להעלות את הסכום לקרוב ל-25,000 שקלים

ג'ק בלנגה:  חשוב שנדבר על זה

ג'ק בלנגה:  גם נסכם את הסכום בחוץ ולא רק את הנושאים שעלו כאן

ערן יעקב: אנחנו מדברים על 5,000 שקלים

משה סולומון: ערן, שאלתי קודם איך דואגים לאותם אנשים שעושים עסקה כשרה

משה סולומון:  אני לא סתם אומר את זה

משה סולומון:  אני מדבר על מי שעושה טעות והוא ננעל

משה גפני: ערן, תהיה קואופרטיבי

משה גפני:  אחרי שאתם סוגרים בחוץ על 25,000 שקלים, אני אאשר כאן 5,000? אני שומר על המדינה

משה גפני:  אתם כולכם נוסעים לחוץ לארץ

משה גפני:  אני לא

משה גפני:       
         תודה רבה

משה גפני:  אנחנו ממשיכים את הדיון בסעיף הזה בשעה 16:00